**ΒΕΛΙΓΡΑΔΙ**

*Δικαίως έχει χαρακτηριστεί το «Βερολίνο των Βαλκανίων» για την εναλλακτική και νεανική αύρα που αποπνέει και τη ζωντάνια που το χαρακτηρίζει όλες τις ώρες της ημέρας. Από τις πιο παλιές πρωτεύουσες της Ευρώπης με πλούσια ιστορία από την εποχή των Κελτών, χτισμένη στην συμβολή δύο ποταμών του Σάββα και του Δούναβη.Το Βελιγράδι γοητευτικό όσο δεν πάει γεμάτο πάρκα, μπαράκια και νεολαία, είναι ένας μαγευτικός ταξιδιωτικός προορισμός., πόλη γεμάτη αντιθέσεις και ξεχωριστή ατμόσφαιρα.*

ΠΡΟΓΡΑΜΜΑ

17/02 Παρασκευή: Αναχώρηση 06.00 το πρωί από την Περιφέρεια Ηπείρου για σύνορα Ευζώνων. Χρόνος ελεύθερος για αγορές στα DUTY FREE, στο κατάστημα αφορολόγητων ειδών. Στη συνέχεια και περνώντας περιφερειακά από τα Σκόπια, φτάνουμε στα σύνορα της Σερβίας. Διέλευση των συνόρων και εισερχόμαστε στην Παλαιά Σερβία. Άφιξη στην πρωτεύουσα, το Βελιγράδι, το απόγευμα. Τακτοποίηση στο ξενοδοχείο. Το βράδυ πρώτη γνωριμία με την πόλη.

18/02: Σαββάτο: Πρόγευμα και ξεκινάμε την περιήγηση στην όμορφη πρωτεύουσα της Σερβίας. Θα ξεκινήσουμε από το το σύμβολο της παλιάς πόλης, το φρούριο Καλεμέγκνταν, που είναι χτισμένο στη συμβολή των ποταμών Δούναβη και Σάββα και χτίστηκε στα χρόνια της Οθωμανικής Αυτοκρατορίας ως οχύρωση για την προστασία από τους εχθρούς, τον Πύργο Nebosja, που ήταν η φυλακή και ο τόπος θανάτου του Ρήγα Φερραίου και θα συνεχίσουμε με τις εκκλησίες Ruzica και Αγία Παρασκευή. Προχωρούμε για να φτάσουμε στην τεράστια σε μέγεθος εκκλησία της Ορθοδοξίας, τον Ναό του Αγίου Σάββα. Μια από τις μεγαλύτερες Ορθόδοξες εκκλησίες στο κόσμο, εξωτερικά τελειωμένη όμως εσωτερικά χρειάζεται ακόμα αρκετά μέχρι να είναι έτοιμη. Θα περάσουμε από τη γνωστή πλατεία Σλάβια, που μοιάζει με την Ομονοίας στην Αθήνα, θα δούμε τα βομβαρδισμένα κτήρια από τον τελευταίο πόλεμο, το κτήριο της Κυβέρνησης, τη Βουλή, το Δημαρχείο και την Πλατεία της Δημοκρατίας. Απόγευμα ελεύθερο και φυσικά για όποιον επιθυμεί αξίζει μια επίσκεψη στο μουσείο “Nikola Tesla”. Μια καλή πρόταση για το βράδυ αποτελεί το δείπνο στην πλακόστρωτη περιοχή της Σκαντάρλια, που φημίζεται για τις ταβέρνες της, την ρακή και την τοπική κουζίνα της. Διανυκτέρευση

19/02: Κυριακή Πρόγευμα και αναχωρούμε για την πόλη του Νόβισαντ, πρωτεύουσα της Βοϊβοντίνα και 2η μεγαλύτερη πόλη της Σερβίας. Αποτελεί οικονομικό κέντρο και είναι ιδιαίτερα γνωστή για το πανεπιστήμιο της. Την πόλη την διασχίζει ο Δούναβης και απλώνεται στις  πλαγιές της Φρούσκα Γκόρα, ενώ στο κέντρο της κοσμούν ιστορικά κτίρια διαφόρων αρχιτεκτονικών ρυθμών. Μετά από βόλτες, καφέ και φαγητό επιστρέφουμε στο Βελιγράδι! Ελεύθερος χρόνος, Διανυκτέρευση.

20/02: Δευτέρα. Μετά το πρωινό θα έχουμε την ευκαιρία για μια τελευταία βόλτα στο Βελιγράδι, πριν αναχωρήσουμε το μεσημέρι για την πόλη Νις, την τρίτη σε πληθυσμό πόλη της Σερβίας και γενέτειρα του Μεγάλου Κωνσταντίνου. Άφιξη σε 3 ώρες στη ατμοσφαιρική αυτή πόλη, τακτοποίηση στο ξενοδοχείο και περιήγηση.

21/02 Τρίτη: Κυριακή: Πρόγευμα και αναχώρηση για τα σύνορα Σερβίας-Σκοπίων. Με τις απαραίτητες στάσεις καθοδόν για καφέ και ξεκούραση φτάνουμε στην πόλη μας το βράδυ.

Τιμή κατά άτομο ανάλογα με το ξενοδοχείο: 260€ το άτομο σε δίκλινο δωμάτιο

Η τιμή περιλαμβάνει

* Μεταφορά με πούλμαν
* Διαμονή 3 νύχτες σε επιλεγμένο ξενοδοχείο με πρωινό στο Βελιγράδι
* Διαμονή 1 νύχτα στο ξενοδοχείο New hotel στην πόλη Nis.
* Ξεναγό 2 μέρες στην Σερβία
* Συνοδό του γραφείου μας